text: Suno kay Demisana, ini nga implementasyon gin base sa bayolasyon nga na komitir sang mga stall owners sa idalum sang Section 25, Article 20 sang City Ordinance number 565 ukon Bacolod City Revenue Code Series of 2011.
text: #000001
text: Dugang pa ni Demisana, napilitan ang CLO nga ipatuman ang amo nga mando bangod sa kapaslawan sang mga ini nga i-settle ang ila obligasyon nga balayran sa pihak sang Setyembre 30 nga deadline nga gin hatag sang syudad.
text: #000002
text: Dugang pa ni Demisana, wala man gin aktuhan sang mga stall owners ang pagdihon sang compromise agreement paagi sa talatapan sang City Treasurer’s Office.
text: #000003
text: Base sa record sang CLO, 18 tanan ka mga stall owners ang una nga gin padal-an sang notice of violation apang tatlo lamang diri ang naka areglo sang ila mga balayran.
text: #000004
text: Samtang, Wala gina paabot ni Bacolod City Councilor Celia Flor, Chairman sang Committee on Market angut sa kapaslawan sang 15 ka mga stall occupants sa Manokan Country nga magdihon sang compromise agreement sa syudad paagi City Treasurer’s Office kasunod sang ila gin patigayon nga pagsinapol tinalikdan nga semana.
text: #000005
text: Suno kay Flor, kaina lamang sang aga sini na diskobrehan nga wala gin asikaso sang mga tenant ang ila gin kasugtan nga proseso sa diin Setyembre 30 ang gin set nga deadline.
text: #000006
text: Dugang pa ni Flor, mahimo lamang nga maka balik ang operasyon sini nga mga tenants sa tion nga ila masunod ang gina require sang syudad nga pag dihon sang compromise agreement.
text: #000007
text: Aprobado na ni Governor Eugenio Bong Lacson ang sulat nga ginpadala ni Mayor Albee Benitez nga naga pangabay sa probinsya sa pag gamit sang pila ka mga lugar bilang venue sang pila ka mga aktibidad may kaangtanan sa selebrasyon sang Masskara Festival sa bulan sang Oktubre.
text: #000009
text: Base sa komunikasyon nga gin padala ni Benitez, indi lamang ang Paglaum Stadium ang gin request sang Alkalde kundi ini ang gina lakipan man sang North kag Capitol road nga natalana paga gamiton bilang tourism strip umpisa Oktubre 19 tubtob 22.
text: #000010
text: Base sa plano sang Yuhum Foundation nga amo ang organizer sang event, ang Paglaum Stadium amo ang mangin venue sang arena dance competition lakip na ang closing ceremony.
text: #000011
text: Magluwas sa venue sang event, gin aprobahan man sang Gobernador ang pangabay ni Benitez para sa dugang nga mga personnel nga maga bulig sa General Services Office, Security, kag DRRMO sa tion sang amo nga kahiwatan.
text: #000012
text: Bukas si Mayor Albee Benitez nga magbaton sang reklamo batuk sa mga konduktor kag driver sang modernized jeep sa syudad sang Bacolod.
text: #000013
text: Ini matapos nga damlag lang may pila pa ka mga reklamo nga ginapost ang netizen sa social media batuk sa konduktor sang modernized jeep.
text: #000014
text: Sa press conference, Lunes, ginpahayag ni Benitez, sa tion nga may reklamo, magahimo sang tikang ang syudad paagi sa pagpatawag sa tag-iya sang mga kooperatiba.
text: #000015
text: Nagpangabay si benitez sa mga kooperatiba nga magpatigayon sang orientation kag training sa mga drivers kag konduktor bangud requirement ini sa ila franchise agreement.
text: #000016
text: Nagligad nga semana, sang ginpatawag ni Benitez ang tag-iya sang RSJ Lines nga may Homesite- Central Market nga ruta matapos ang body shaming incident sang ila konduktor sa isa ka pasahero.
text: #000017
text: Ang alkalde ang may programa nga ‘Isugid kay Mayor’ ukon pwede makareklamo ang publiko paagi sa QR Code.
text: #000018
text: From the City of Bacolod, the commercial and political hub in Negros Occidental, dyEZ Aksyon Radyo-Bacolod traces its roots to the city of La Carlota where it first started its operations in 1960s.
text: #000020